Materská škola, Hlavná 510, Pusté Úľany 925 28

SMERNICA č. 1/2026
Pravidlá pri uplatňovaní zákona o rovnakom odmeňovaní mužov a žien za rovnakú prácu alebo za prácu rovnakej hodnoty (ďalej len „pravidlá“ alebo „dokument“)

Pravidlá upravujú postup Materskej školy v Pustých Úľanoch /ďalej len MŠ Pusté Úľany/ pri uplatňovaní zákona č. 76/2026 Z.Z. o rovnakom odmeňovaní mužov a žien za rovnakú prácu alebo za prácu rovnakej hodnoty a o zmene a doplnení niektorých zákonov (ďalej len „zákon č. 76/2026“).
Čl. 1
Úvodné ustanovenia

1. Tento dokument upravuje rovnaké odmeňovanie mužov a žien za rovnakú prácu alebo za prácu rovnakej hodnoty v pracovnoprávnych vzťahoch a obdobných pracovných vzťahoch (napr. pracovné vzťahy založené na základe dohody o vykonaní práce/dohody o pracovnej činnosti) v MŠ Pusté Úľany.
2. Muži a ženy majú právo na rovnakú odmenu za rovnakú prácu alebo za prácu rovnakej hodnoty (ďalej len „právo na rovnakú odmenu“).
3. Porušením práva na rovnakú odmenu je porušením zásady rovnakého zaobchádzania z dôvodu pohlavia v oblasti odmeňovania. Porušením práva na rovnakú odmenu nie je, ak rozdielne odmeňovanie je odôvodnené na základe objektívnych kritérií, ktoré sa nezakladajú na diskriminácii.

Čl. II
Kategórie zamestnancov v MŠ Pusté Úľany

V MŠ Pusté Úľany sú nasledovné kategórie zamestnancov:
a) riaditeľ/ka – súčasne vykonáva aj funkciu štatutárneho zástupcu MŠ Pusté Úľany
b) učiteľ/ka
c) ekonóm/ka
d) mzdový účtovník /účtovníčka
e) vedúci/a školskej jedálne
f) kuchár/ka
g) pracovník/pracovníčka v prevádzke ŠJ
h) upratovačka
i) kurič
Čl. III
Štruktúra odmeňovania

V súlade s § 3 zákona č. 76/2026 MŠ Pusté Úľany zaviedla štruktúru odmeňovania, ktorá je uvedená v prílohách

Čl. IV
Kritéria na určovanie odmien

1. V súlade s § 2 zákona č. 76/2026 sa v MŠ Pusté Úľany rozumie odmenou:
a. základná mzda, ktorou je pri zamestnancoch zamestnaných na základe pracovnej zmluvy tarifný plat, pri zamestnancoch zamestnaných na základe dohôd je to odmena za vykonanú prácu,
b. príplatok za riadenie
c. príplatok riaditeľa školy
d. príplatok za zastupovanie
e. osobný príplatok,
f. príplatok za zmennosť
g. príplatok za výkon špecializovanej činnosti
h. kreditový príplatok
i. príplatok začínajúceho pedagogického zamestnanca
j. príplatok za profesijný rozvoj pedagogického zamestnanca
k. plat za prácu nadčas
l. odmeny 
m. peňažné a nepeňažné plnenia zo sociálneho fondu,
n. iné peňažné plnenia vyplývajúce z uzatvorených kolektívnych zmlúv vyššieho stupňa na príslušný kalendárny rok.
2. V súlade s § 5 zákona č. 76/2026 MŠ Pusté Úľany sprístupňuje kritéria na určovanie odmien a úroveň odmeny zamestnancov takto:
a. tarifný plat je určený v súlade s § 7 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov (ďalej len „zákon č. 553/2003“), odmena za vykonanú prácu pri prácach na základe dohody  je určená v súlade s príslušnými ustanoveniami Zákonníka práce,
b. príplatok za riadenie je v súlade s § 8 zákona 553/2003 Z. z., prináleží riaditeľovi/ke MŠ Pusté Úľany a  je určený v súlade s § 8 zákona č. 553/2003 a jeho výšku určuje zriaďovateľ Obec Pusté Úľany, ostatným vedúcim zamestnancom MŠ Pusté Úľany určuje výšku príplatku za riadenie riaditeľ/ka MŠ Pusté Úľany, 
c. príplatok riaditeľa školy je v súlade s § 8a zákona č. 553/2003 Z. z., ktorý riaditeľovi/riaditeľke priznáva zriaďovateľ Obec Pusté Úľany
d. príplatok za zastupovanie je v súlade s § 9 zákona č. 553/2003 Z. z. 
e. osobný príplatok je určený v súlade s § 10 zákona č. 553/2003, riaditeľovi/ke MŠ Pusté Úľany určuje výšku osobného príplatku zriaďovateľ Obec Pusté Úľany, pri ostatných kategóriách zamestnancov určuje výšku osobného príplatku riaditeľ/ka MŠ Pusté Úľany,
f. príplatok za zmennosť je v súlade s § 13 zákona č. 553/2003 Z. z. 
g. príplatok za výkon špecializovanej činnosti je v súlade s § 13a a 13b zákona č. 553/2003 Z. z.
h. kreditový príplatok je v súlade s § 14 zákona č. 553/2003 Z. z.. Kreditový príplatok  v súlade s § 32g bude vyplácaný do 31. 8. 2026
i. príplatok začínajúceho pedagogického zamestnanca je v súlade s § 14c zákona č. 553/2003 Z. z.
j. príplatok za profesijný rozvoj pedagogického zamestnanca je v súlade s § 14e zákona č. 553/2003 Z. z.. Riaditeľovi/riaditeľka MŠ určí príplatok za profesijný rozvoj zriaďovateľ Obec Pusté Úľany, ostatným pedagogickým zamestnancom určí príplatok za profesijný rozvoj riaditeľ/ka MŠ Pusté Úľany
k. plat za prácu nadčas je v súlade s § 19. Vedúci zamestnanec, ktorý je štatutárnym orgánom, má funkčný plat určený s prihliadnutím na prácu nadčas
l. odmeny za kvalitné vykonávanie pracovných činností alebo za vykonanie práce presahujúcej rámec pracovných činností vyplývajúcich z dohodnutého druhu alebo odmeny pri dosiahnutí životného jubilea , odmeny pri prvom skončení pracovného pomeru po preukázaní nároku na predčasný starobný dôchodok, starobný dôchodok alebo invalidný dôchodok sú určené v súlade s § 20 zákona č. 553/2003, riaditeľovi/ke MŠ Pusté Úľany určuje výšku odmeny zriaďovateľ Obec Pusté Úľany, pri ostatných kategóriách zamestnancov určuje výšku odmeny riaditeľ/ka MŠ Pusté Úľany,
m. peňažné a nepeňažné plnenia zo sociálneho fondu sa čerpajú v súlade s § 7 zákona č. 152/1994 o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov (ďalej len „zákon č. 152/1994“),
n. pri iných peňažných plneniach vyplývajúcich z uzatvorených kolektívnych zmlúv vyššieho stupňa sa postupuje v zmysle pokynov uvedených v týchto kolektívnych zmluvách.

Čl. V
Právo na informácie o odmenách

1. V súlade s § 6 ods. 1 zákona č. 76/2026 zamestnanec má právo na základe žiadosti získať od MŠ Pusté Úľany písomnú informáciu
a. o úrovni jeho odmene,
b. o priemernej úrovni odmien rozdelených podľa pohlavia u kategórie zamestnancov vykonávajúcich rovnakú prácu alebo prácu rovnakej hodnoty ako zamestnanec; to neplatí, ak by sa z tejto informácie dal určiť úroveň odmeny iného konkrétneho zamestnanca.
2. MŠ Pusté Úľany poskytne zamestnancovi informáciu podľa odseku 1 do 2 mesiacoch odo dňa podania žiadosti.
3. MŠ Pusté Úľany je povinná raz za rok informovať zamestnancov o ich práve na informácie podľa odseku 1 a o postupe pri uplatnení tohto práva.  Túto povinnosť splní MŠ Pusté Úľany formou záznamu uvedeného v prílohe č. 2 k týmto pravidlám.

Čl. VI
Záverečné ustanovenia

1. Tento dokument je možné meniť iba formou dodatku.
2. Pravidlá nadobúdajú účinnosť 1. júla 2026






V Pustých Úľanoch, 1. júla 2026



   Mgr. Eva Fartelová
riaditeľka MŠ Pusté Úľany


